Diari Oficial de la Generalitat Valenciana


Sumari del DOGV 3560, del 13-08-1999 (1999/6943)

ACORD d'1 de juliol de 1999, de la Comissió Territorial d'Urbanisme de València, referit a la modificació de la UE-H, paratge de Gallipont, del Pla General d'Ordenació Urbana de la Pobla de Vallbona.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3560

Data del DOGV
:   13-08-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/6943


Data del document
:   01-07-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Pobla de Vallbona, la
    * pla d'urbanisme

ACORD d'1 de juliol de 1999, de la Comissió Territorial d'Urbanisme de València, referit a la modificació de la UE-H, paratge de Gallipont, del Pla General d'Ordenació Urbana de la Pobla de Vallbona. [1999/X6943]
  
Vist l'expedient remés per l'Ajuntament de la Pobla de Vallbona referit a la modificació de la UE-H, paratge de Gallipont, del Pla General d'Ordenació Urbana, i de conformitat amb els següents
  
Antecedents de fet
  
Primer
  
El projecte es va sotmetre a informació pública mitjançant acord del ple de l'ajuntament, en la sessió del dia 30 de desembre de 1998. Després del pertinent període d'exposició pública, en el qual no es van presentar al·legacions, es va aprovar provisionalment pel mateix òrgan en data 26 de març de 1999.
  
Segon
  
El projecte consta de memòria i plans d'informació i d'ordenació.
  
Tercer
  
L'objecte de la modificació és modificar l'ordenació detallada de la UE-H de sòl urbà per tal de regularitzar les illes edificables però mantenint els paràmetres urbanístics del Pla General.
  
La superfície de la unitat és una mica menor, 58.575,92 m2, que la que apareix en el Pla General, 59.241,37 m2, com a resultat d'un alçament topogràfic.
  
L'ordenació modificada crea una zona verda de 607 m2 i manté la proporció de vials i illes edificables.
  
No apareix l'ordenació limítrof del terme de Riba-roja de Túria i no es veu com afecta la nova ordenació ja que en l'ordenació que es modifica sí que hi ha carrers que dotarien de continuïtat l'ordenació i en la modificada no.
  
La modificació es justifica en la irregularitat d'algunes illes i en la gran dimensió de l'illa central que necessitaria vials interiors per a donar accés a la part central.
  
Quart
  
Durant la tramitació de l'expedient no s'ha sol·licitat cap informe.
  
Cinquè
  
La Pobla de Vallbona té un Pla General d'Ordenació Urbana aprovat definitivament per la Comissió Territorial d'Urbanisme, en data 31 de gener de 1995.
  
Sisè
  
La Comissió Informativa de la Comissió Territorial d'Urbanisme de València, en la sessió del 24 de juny de 1999, va emetre un informe relatiu al projecte que ens ocupa, i va complir així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha estat correcta, conforme al que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (a partir d'ara LRAU).
  
Segon
  
La documentació està completa, als efectes del compliment del que preceptua l'article 27 de la LRAU.
  
Tercer
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal i com recull l'article 40 de la LRAU.
  
Quart
  
La Comissió Territorial d'Urbanisme, a proposta del sotssecretari d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de plans generals de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista del que antecedeix, la Comissió Territorial d'Urbanisme, en sessió celebrada el dia 1 de juliol de 1999, acorda :
  
Aprovar definitivament la modificació de la UE-H, paratge Gallipont, del PGOU de la Pobla de Vallbona.
  
Contra aquesta resolució, que no posa fi a la via administrativa, es podrà interposar recurs d'alçada davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció d'aquesta notificació.
  
Tot això, sense perjudici que puga exercir qualsevol altre recurs que estime oportú.
  
València, 1 de juliol de 1999.- El secretari de la Comissió Territorial d'Urbanisme: José Manuel Palau Navarro.